آذربایجان، ارمنیستانین ایشغالی آلتین‌داکی داغ‌لیق قاراباغیین سؤزده یؤنتیجیلرینین روسیایا سفرلری سببی ایله بو اؤلکه‌یه اعتراض نوتو وئردی.
خاریجی ایشلر باخانلیغیندان وئریله‌ن آچیقلامایا گؤره، روسیانین آذربایجان‌داکی ائلچیسی میخایل بوچارنیکوو باخانلیغا چاغریلدی و خاریجی ایشلر باخانلیغنین یاردیمچیسی خلف خلفوو طرفین‌دن اؤزونه اعتراض نوتو وئریلدی.
اعتراض یازیسیندا، ایشغال آلتین‌داکی آذربایجان تورپاقلارینین سؤزده یؤنتیجیلرینین روسیایا گئتمه‌سی، اورادا بعضی روس متخصصلر و فیکیر مرکزلرینین نماینده‌لری ایله گؤروشونون تحریباتچی اؤزللیک داشیدیغی، روسیانین دا آراچیلاریندان بیری اولدوغو مذاکیره پروسه‌سینه ضربه ووردوغو قید ائدیلدی.
سؤز قونوسو سفرین آذربایجان و روسیا آراسین‌داکی صمیمیت و گووه‌نه کؤلگه سالدیغی ایفاده ائدیله‌ن اعتراض یازیسیندا، بونون ایکی اؤلکه آراسین‌داکی دوستلوق، ایش بیرلیگی و گوونلیک قونولو آناشمایلا اویغون گلمدیگی ایفاده ائدیلدی.
آذربایجانین، بو کیمی یاسادیشی سفرلرین قارشی‌سینین آلینماسی قونوسوندا روسیانین لازیم‌ اولان آددیملاری آتماسی گؤزلنتیسی ایچری‌سین‌ده اولدوغو چاتدیریلدی.
